
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 626 

16 Απριλίου 2015 


ΑΠΟΦΑΣΕΙ Σ 

Αριθμ. 41082 

Ρύθμιση θεμάτων ολοκλήρωσης της απορρόφησης της 
ανώνυμης εταιρείας με την επωνυμία «Παράκτιο Ατ¬ 
τικό Μέτωπο Ανώνυμη Εταιρεία» από την ανώνυμη 
εταιρεία με την επωνυμία «Εταιρεία Ακινήτων Δημο¬ 
σίου Ανώνυμη Εταιρεία». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

Α. Τις διατάξεις: 

1. Του άρθρου 24 του ν. 4321/2015 (Α' 32) «Ρυθμίσεις 
για την επανεκκίνηση της οικονομίας». 

2. Του άρθρου 16 του ν. 4146/2013 (Α' 90) «Διαμόρφωση 
Φιλικού Αναπτυξιακού Περιβάλλοντος για τις Στρατη¬ 
γικές και Ιδιωτικές Επενδύσεις και άλλες διατάξεις», 
όπως ισχύει. 

3. Του άρθρου 66 του ν. 4002/2011 (Α' 180) «Τροποποί¬ 
ηση της συνταξιοδοτικής νομοθεσίας του Δημοσίου - 
Ρυθμίσεις για την ανάπτυξη και τη δημοσιονομική εξυγί¬ 
ανση - Θέματα αρμοδιότητας Υπουργείων Οικονομικών, 
Πολιτισμού και Τουρισμού και Εργασίας και Κοινωνικής 
Ασφάλισης». 

4. Του άρθρου 4 παρ. 4 του ν. 3139/2003(Α'ΙΟΟ) «Ρυθ¬ 
μίσεις για τα Καζίνο Πάρνηθας και Κέρκυρας και άλλες 
διατάξεις», όπως ισχύει. 

5. Της υπ’ αρ. Δ6Α 1162069 ΕΞ 2011/28.11.2011 (Β' 2779) 
κοινής απόφασης των Υπουργών Οικονομικών, Παιδεί¬ 
ας, Δια Βίου Μάθησης και Θρησκευμάτων, Υποδομών, 
Μεταφορών και Δικτύων και Πολιτισμού και Τουρισμού 
«Συγχώνευση της ΚΕΔ Α.Ε. και της ΕΤΑ Α.Ε. με απορ¬ 
ρόφηση της πρώτης από τη δεύτερη και μεταφορά 
αρμοδιοτήτων της ΚΕΔ Α.Ε. στη Γενική Γραμματεία 
Δημόσιας Περιουσίας του Υπουργείου Οικονομικών και 
στην ΟΣΚ Α.Ε.» 

6. Του Π.δ. 24/2015 (Α' 20) «Σύσταση και μετονομασία 
Υπουργείων, μεταφορά της Γενικής Γραμματείας Κοι¬ 
νωνικών Ασφαλίσεων». 

7. Του Π.δ. 25/2015 (Α' 21) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 


8. Του Π.δ. 111/2014 (Α' 178) «Οργανισμός του Υπουρ¬ 
γείου Οικονομικών». 

9. Του Π.δ. 116/2014 (Α' 185), «Οργανισμός του Υπουρ¬ 
γείου Ανάπτυξης και Ανταγωνιστικότητας», όπως ισχύει. 

10. Της υπ’ αρ. Υ57/16.2.2015 (Β' 256) απόφασης του 
Πρωθυπουργού «Ανάθεση αρμοδιοτήτων στην Αναπλη¬ 
ρωτή Υπουργό Οικονομικών Όλγα - Νάντια Βαλαβάνη». 

11. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του Π.δ. 63/2005 (Α' 98) 
«Κωδικοποίηση της Νομοθεσίας για την Κυβέρνηση και 
τα κυβερνητικά όργανα». 

12. Του υπ’ αρ. 2609/8.4.2015 εγγράφου της Διεύθυνσης 
Διοικητικών και Οικονομικών Υπηρεσιών της ΕΤΑΔ Α.Ε. 
με το οποίο βεβαιώνεται ότι η δαπάνη της συνολικής 
μισθοδοσίας για τους 29 υπαλλήλους που θα ενσωμα¬ 
τωθούν στο ανθρώπινο δυναμικό της ΕΤΑΔ Α.Ε. από την 
Παράκτιο Αττικό Μέτωπο Α.Ε. θα καλυφθεί αποκλειστικά 
από τον κύκλο εργασιών της ΕΤΑΔ Α.Ε. 

Β Την ανάγκη αξιοποίησης της δημόσιας περιουσίας 
προς όφελος και με γνώμονα το δημόσιο συμφέρον. 

Γ. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Διαδοχή δικαιωμάτων και υποχρεώσεων 

1. Η εταιρεία με την επωνυμία «Εταιρεία Ακινήτων 
Δημοσίου Ανώνυμη Εταιρεία» (στο εξής: η απορροφώσα 
εταιρεία), η οποία απορρόφησε δυνάμει της παραγρά¬ 
φου 1 του άρθρου 24 ν. 4321/2015 (Α' 32) την εταιρεία 
με την επωνυμία «Παράκτιο Αττικό Μέτωπο Ανώνυμη 
Εταιρεία» (στο εξής: η απορροφόμενη εταιρεία) υποκα¬ 
θίσταται, από την έναρξη ισχύος του ανωτέρω νόμου, 
αυτοδίκαια, πλήρως και χωρίς καμία άλλη διατύπωση 
στα δικαιώματα, έννομες σχέσεις, απαιτήσεις και υπο¬ 
χρεώσεις της απορροφόμενης εταιρείας, ως καθολικός 
διάδοχος αυτής. 

2. Από την έναρξη ισχύος του ανωτέρω νόμου μέ¬ 
χρι της δημοσιεύσεως της παρούσας, το σύνολο των 
ενεργειών της απορροφόμενης εταιρείας λογίζεται 
ότι λαμβάνει χώρα για λογαριασμό της απορροφώσας 
εταιρείας. 

3. Τυχόν δίκες της απορροφόμενης εταιρείας συνε¬ 
χίζονται από την απορροφώσα εταιρεία, ως καθολική 
διάδοχό της, χωρίς καμία άλλη διατύπωση, μη επερχό- 
μενης βίαιης διακοπής τους. 

Άρθρο 2 

Ισολογισμός - Πιστοποίηση λογιστικής αξίας 

1. Η απορροφώσα εταιρεία θα προβεί σε κατάρτιση Ισο¬ 
λογισμού Μετασχηματισμού της απορροφόμενης εται¬ 
ρείας με ημερομηνία αναφοράς την 21η Μαρτίου 2015. 

2. Η λογιστική αξία των στοιχείων ενεργητικού και 
παθητικού της απορροφόμενης εταιρείας, όπως αποτυ- 
πώνονται στους Ισολογισμούς της και στον Ισολογισμό 
Μετασχηματισμού της 21ης Μαρτίου 2015, ως και οι 
διαχειριστικές πράξεις από την ίδρυσή της μέχρι την 
απορρόφησή της θα ελεγχθούν και θα πιστοποιηθούν 
με σχετική έκθεση ορκωτών ελεγκτών λογιστών που 
θα διενεργηθεί με εντολή της απορροφώσας εταιρείας. 

3. Το σύνολο των στοιχείων του ενεργητικού και πα¬ 
θητικού της απορροφόμενης εταιρείας, συμπεριλαμβα¬ 
νομένων των δικαιωμάτων σε ακίνητα και κινητά, όπως 
καταγράφονται στον Ισολογισμό Μετασχηματισμού 
της 21ης Μαρτίου 2015, εισφέρονται στην απορροφώσα 
εταιρεία, η οποία έτσι καθίσταται καθολικός διάδοχος 
των απαιτήσεων και υποχρεώσεων της απορροφάμενης 
εταιρείας. 

4. Η παρούσα απόφαση, μετά του Ισολογισμού Με¬ 
τασχηματισμού της 21ης Μαρτίου 2015, θεωρούνται ως 
μεταγραπτέος τίτλος για τη μεταγραφή των μεταγρα- 


πτέων στοιχείων που εισφέρονται στην απορροφώσα 
εταιρεία. Η μεταγραφή έχει διαπιστωτικό χαρακτήρα 
και διενεργείται εντός σαράντα (40) ημερών. 

Άρθρο 3 

Μεταφορά προσωπικού 

1. Το προσωπικό με σχέση εργασίας αορίστου χρόνου 
της απορροφόμενης εταιρείας και οι δικηγόροι με σχέση 
έμμισθης εντολής μεταφέρονται στην απορροφώσα εται¬ 
ρεία με την ίδια σχέση εργασίας και εντολής, αντίστοιχα. 

2. Με απόφαση του Προέδρου και Διευθύνοντος Συμ¬ 
βούλου το μεταφερόμενο προσωπικό της απορροφόμε¬ 
νης εταιρείας με σχέση εργασίας αορίστου χρόνου κα¬ 
τατάσσεται σε κατηγορία και σε μισθολογικά κλιμάκια 
ανάλογα με τα τυπικά του προσάντα και την προϋπη¬ 
ρεσία του. Οι αποδοχές και τα επιδόματα καθορίζονται, 
σύμφωνα με τις διατάξεις του ν. 4024/2011, άπως ισχύει. 
Κατά τα λοιπά, για το μεταφερόμενο προσωπικό εφαρ¬ 
μόζονται τα ισχύοντα για το προσωπικό της ΕΤΆΔ Ά.Ε. 

3. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2015 

οι ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΑΝΑΠΛΗΡΩΤΗΣ ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΟΙΚΟΝΟΜΙΚΩΝ 

ΓΕΩΡΓΙΟΣ ΣΤΑΘΑΚΗΣ ΟΛΓΑ - ΝΑΝΤΙΑ ΒΑΛΑΒΑΝΗ 

